cyanic-selkie/wikianc huggingface dataset:
জ্যোৎস্না ভাট
শৈলী
সারা বিশ্বে জ্যোৎস্না ভাটের কাজের সমাদর রয়েছে, পৃথিবী জুড়েই তাঁর কাজ সংগ্রহ করা হয়। তাঁর দীর্ঘ কর্মজীবনে তিনি স্টোনওয়্যার (বিশেষ এক ধরনের মৃত্তিকা শিল্প) এবং টেরাকোটা উভয় নিয়েই পরীক্ষা নিরীক্ষা করেছিলেন। সিরামিকের কাজে, তিনি স্বচ্ছ নীল থেকে শুরু করে শ্যাওলা সবুজ এবং অন্যান্য মাটি ঘেঁষা রঙের সংমিশ্রণে নিষ্প্রভ অথবা সাটিন ঝকঝকে জেল্লা পছন্দ করেছেন। তিনি প্রায়শই ক্ষারীয় মাটি, অনিয়তাকার ছাঁচ এবং বিভিন্ন খনিজ পদার্থ ব্যবহার করেছেন যা তাঁর কাজে আধুনিক এবং ঐতিহ্যগত শৈলীকে একত্রিত করেছিল। তাঁর কাজ প্রকৃতির প্রতি তাঁর আগ্রহকে প্রতিফলিত করেছে। তাঁর অসংখ্য কাজে বিড়াল, কুকুর, পাখি, পদ্মের কুঁড়ি, খেলনা এবং অগভীর বড় পাত্র চিত্রিত হয়েছে।
ব্যক্তিগত জীবন
জ্যোৎস্না ভাট তাঁর বিশ্ববিদ্যালয় জীবনে জ্যোতি ভাট নামে একজন চিত্রশিল্পীর সাথে পরিচিত হয়েছিলেন এবং তাঁরা পরে বিবাহ বন্ধনে আবদ্ধ হয়েছিলেন। তাঁরা বড়োদরায় থাকতেন। তাঁদের একটি কন্যা আছে, তার নাম জয়ী।
ল্যাক অপারন
ল্যাক অপেরন হল ব্যাকটেরিয়া ডিএনএ-তে পাওয়া জিনগুলির একটি সেট যা ল্যাকটোজ বিপাক নিয়ন্ত্রণ করে। এটি আণবিক জীববিজ্ঞানের অগ্রগতিতে গুরুত্বপূর্ণ ভূমিকা পালন করেছে। এটি প্রোক্যারিওটে জিন নিয়ন্ত্রণের একটি ক্লাসিক উদাহরণ হিসাবে বিবেচিত হয়। ১৯৬০ এর দশকে এর আবিষ্কারের পর থেকে, ল্যাক অপেরন ব্যাপকভাবে অধ্যয়ন করা হয়েছে এবং জিনের প্রকাশের আণবিক প্রক্রিয়া সম্পর্কে মূল্যবান অন্তর্দৃষ্টি প্রদান করেছে। এর প্রয়োগগুলি জৈবপ্রযুক্তি পর্যন্ত প্রসারিত, যার মধ্যে রিকম্বিন্যান্ট প্রোটিন উৎপাদন এবং জেনেটিকালি পরিবর্তিত জীবের বিকাশ অন্তর্ভুক্ত। ল্যাক অপেরন তিনটি গঠনগত জিন, lacZ, lacY এবং lacA নিয়ে গঠিত, যা ল্যাকটোজ বিপাকের সাথে জড়িত প্রোটিনগুলিকে এনকোড করে, সেইসাথে একটি প্রবর্তক এবং একটি অপারেটর অঞ্চল যা এই জিনের অভিব্যক্তি নিয়ন্ত্রণ করে।
কাঠামোগত জিন
ল্যাক অপেরন তিনটি কাঠামোগত জিন নিয়ে গঠিত: lacZ, lacY এবং lacA। ল্যাকজেড জিন এনজাইম β-গ্যালাক্টোসিডেসকে এনকোড করে, যা ল্যাকটোজকে গ্লুকোজ এবং গ্যালাকটোজে ভেঙে দেয়। ল্যাসিওয়াই জিন ল্যাকটোজ পারমিজকে এনকোড করে, যা ব্যাকটেরিয়া কোষে ল্যাকটোজ পরিবহন করে। lacA জিন একটি ট্রান্স্যাসিটাইলেজকে এনকোড করে, যা ল্যাকটোজ বিপাকের সাথে জড়িত কিন্তু এর সঠিক কাজটি ভালভাবে বোঝা যায় না।
নিয়ন্ত্রক উপাদান
ল্যাক অপেরনে নিয়ন্ত্রক উপাদান রয়েছে যা কাঠামোগত জিনের অভিব্যক্তি নিয়ন্ত্রণ করে। প্রবর্তক হল সেই সাইট যেখানে RNA পলিমারেজ ট্রান্সক্রিপশন শুরু করতে আবদ্ধ হয়। অপারেটর হল সেই সাইট যেখানে রিপ্রেসার প্রোটিন ট্রান্সক্রিপশন প্রতিরোধ করতে আবদ্ধ হয়। ল্যাকটোজ অনুপস্থিতিতে, রিপ্রেসার প্রোটিন অপারেটরের সাথে আবদ্ধ হয়, আরএনএ পলিমারেজকে প্রবর্তকের সাথে আবদ্ধ হতে বাধা দেয় এবং ট্রান্সক্রিপশন শুরু করে। যখন ল্যাকটোজ উপস্থিত থাকে, তখন এটি রিপ্রেসার প্রোটিনের সাথে আবদ্ধ হয়, যার ফলে এটি অপারেটর থেকে মুক্তি পায়, আরএনএ পলিমারেজকে প্রোমোটারের সাথে আবদ্ধ হতে দেয় এবং ট্রান্সক্রিপশন শুরু করে।
প্রবিধান
ল্যাক ওপেরনের নিয়ন্ত্রণ হল নেতিবাচক নিয়ন্ত্রণের একটি উদাহরণ, যেখানে একটি দমনকারী প্রোটিনের আবদ্ধতা জিনের প্রতিলিপিতে বাধা দেয়। ল্যাক অপেরনও ইতিবাচক নিয়ন্ত্রণের সাপেক্ষে, যেখানে একটি ভিন্ন প্রোটিন, ক্যাটাবোলাইট অ্যাক্টিভেটর প্রোটিন (সিএপি) এর আবদ্ধতা অপেরনের অভিব্যক্তিকে উন্নত করে। CAP প্রোমোটারের কাছাকাছি একটি সাইটে আবদ্ধ হয় যখন গ্লুকোজের অভাব হয় এবং যখন এটি আবদ্ধ হয় তখন এটি প্রমোটারের সাথে আবদ্ধ হতে এবং ট্রান্সক্রিপশন শুরু করার RNA পলিমারেজের ক্ষমতা বাড়ায়। এটি নিশ্চিত করে যে ব্যাকটেরিয়া গ্লুকোজের অভাব হলে ল্যাকটোজকে অগ্রাধিকারমূলকভাবে বিপাক করে।
তাৎপর্য
ল্যাক ওপেরন হল প্রোক্যারিওটে জিন নিয়ন্ত্রণের সবচেয়ে ভালভাবে অধ্যয়ন করা উদাহরণগুলির মধ্যে একটি এবং এটি জিনের প্রকাশের আণবিক প্রক্রিয়া সম্পর্কে আমাদের বোঝার ক্ষেত্রে উল্লেখযোগ্যভাবে অবদান রেখেছে। এর আবিষ্কারটি আণবিক জীববিজ্ঞানের ক্ষেত্র প্রতিষ্ঠা করতেও সাহায্য করেছে, যা জৈবপ্রযুক্তি এবং ওষুধের ক্ষেত্রে অসংখ্য অগ্রগতির দিকে পরিচালিত করেছে। ল্যাক অপেরন আজও আণবিক জীববিজ্ঞান গবেষণায় একটি মডেল সিস্টেম হিসাবে ব্যবহৃত হয় এবং এর প্রয়োগগুলি জৈবপ্রযুক্তিতে প্রসারিত হয়, যার মধ্যে রিকম্বিন্যান্ট প্রোটিন উৎপাদন এবং জেনেটিকালি পরিবর্তিত জীবের বিকাশ অন্তর্ভুক্ত।
উপসংহার
ল্যাক অপারন একটি গুরুত্বপূর্ণ জেনেটিক সিস্টেম যা জিন নিয়ন্ত্রণের মডেল হিসেবে ব্যবহৃত হয়েছে। এটি ল্যাকটোজ বিপাকের সাথে জড়িত তিনটি কাঠামোগত জিন নিয়ে গঠিত এবং একটি নিয়ন্ত্রক অঞ্চল যা প্রবর্তক, অপারেটর এবং নিয়ন্ত্রক জিন ধারণ করে। ল্যাক অপেরন ইতিবাচক এবং নেতিবাচক উভয় নিয়ন্ত্রণের সাপেক্ষে এবং এর অভিব্যক্তি ল্যাকটোজ এবং গ্লুকোজের উপস্থিতি দ্বারা নিয়ন্ত্রিত হয়। ল্যাক অপেরনের অধ্যয়ন জিন নিয়ন্ত্রণের প্রক্রিয়াগুলির মধ্যে মূল্যবান অন্তর্দৃষ্টি প্রদান করেছে এবং রিকম্বিন্যান্ট ডিএনএ প্রযুক্তির বিকাশের পথ প্রশস্ত করেছে।
হরিশংকরপুর ইউনিয়ন
হরিশংকরপুর ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত ঝিনাইদহ সদর উপজেলার অন্তর্গত একটি ইউনিয়ন পরিষদ। এটি ৬৯.৮৮ কিমি২ (২৬.৯৮ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৭,৪১৭ জন। ইউনিয়নটিতে মোট গ্রামের সংখ্যা ২২টি ও মৌজার সংখ্যা ২১টি।
এসআইএল ইন্টারন‌্যাশনাল
এসআইএল ইন্টারন্যাশনাল (SIL International) একটি মার্কিন যুক্তরাষ্ট্র-ভিত্তিক অলাভজনক খ্রিস্টান সংস্থা। সংস্থাটির লক্ষ্য হল পৃথিবীব্যাপী মানুষের ভাষাগুলো অধ্যয়ন ও নথিভুক্তকরণপূর্বক ভাষিক জ্ঞান আহরণ, সাক্ষরতা বৃদ্ধি, তথা ভাষাগুলোতে বাইবেল অনুবাদ করা। সংখ্যালঘু ভাষাগুলোকে বিকাশে সহায়তা করাও সংস্থাটির একটি উদ্দেশ্য। ১৯৩৪ সালে মার্কিন খ্রিস্টান ধর্মপ্রচারক উইলিয়াম ক্যামেরুন টাউনসেন্ড সংস্থাটি প্রতিষ্ঠা করেন।
সংস্থাটির সদরদপ্তর মার্কিন যুক্তরাষ্ট্রে র টেক্সাস রাজ্যের ডালাসে অবস্থিত।
আসিয়া দেবী থারুনি
আসিয়া দেবী থারুনি (নেপালি: आशिया देवी थरुनी) একজন নেপালি রাজনীতিবিদ ও প্রাদেশিক পরিষদের সদস্য। তিনি নেপালি কংগ্রেস থেকে মধেশ প্রদেশের প্রাদেশিক পরিষদের সদস্য নির্বাচিত হন। থারুনি পারসাগাধির বাসিন্দা।
সাট্টই
সাট্টই ২০১২ সালের ভারতীয় তমিল নাট্য চলচ্চিত্র। সাত্তাই লিখেছেন এবং পরিচালনা করেছেন ম. আনবাযহান। সমুতিরক্কনি এবং তমবি রামায়াহ এই চলচ্চিত্রের পরধান চমচরিত্রে অভিনয় করেছেন এই চলচ্চিত্রের সাউন্ডট্রাক এবং ব্যাকগ্রাউন্ড রচনা করেছেন ড. ইমাব। এই চলচ্চিত্র সমালোচকদের মুগ্ধ করেছে। এনএলসিতে এউ চলচ্চিত্রের শুটিং হয়েছে
সংক্ষিপ্ত কাহিনী
দয়ালন তিরুভণ্ণামলই শহরের কাছাকাছি ভন্থারাংগুড়ি গ্রামের সরকারি বিদ্যালয়ের নতুন শিক্ষক। সে শিক্ষা ব্যবস্থা নিয়ে তেমন সূখী ছিলেননা। বিদ্যালয়ের যোগ দেয়ার পর থেকে সে বিদ্যালয়ের পরিবেশ পরিবর্তনের চেষ্টা করে। কিন্তু এই কারণে সহকারী প্রধান শিক্ষক সিংগপুরমাল তার উপরে অসন্তুষ্ট ছিলেন।  তার সিদ্ধান্ত অন্য শিক্ষকদের পরিবর্তন করতে পারছিলনা। ধীরে ধীরে দয়ালান শ্রেণীতে শিক্ষার্থীদের মাঝে জনপ্রিয় হয়ে উঠে। সেখানে পাঝানি এবং আরিভাঝাগিএর মধ্যে ভালোবাসা ছিল।  পাঝানির পিতাও ঐ একই বিদ্যালয়ের শিক্ষক ছিলেন। অন্যদিকে সিংগপুরমাল দয়ালানের অপর প্রতিশোধ নেওয়ার জন্য অপেক্ষা করছিল।  এই সময় কারা যেন আরিবাঝাগির সাথে অসভ্য আচরণ করে। তখন সিংপুরমাল তার বিরুদ্ধে পুলিশের কাছে অভিযোগ করে। পরে আরিবাঝাগি পুলিশেত কাছে বিবৃতি দেয় এবং দয়ালান মুক্তি পায়। তারপর দয়ালন আন্তঃবিদ্যালয় প্রতিযোগিতা আয়োজন করে। আরিবাঝাগি আআর পাঝানির কঠোর পরিশ্রমে দয়ালন প্রথম স্থান অধিকার করে।  দয়ালন যখন বাড়ি ফিরে যাচ্ছিল। তখন সিংগাপুরমালের লোকের দয়ালানের উপর আক্রমণ করে। এতে দয়ালন আহত হয়। তাকে হাসপাতালে ভর্তি করা হয়। শিক্ষার্থীরা সবাই তাকে দেখতে যায়। তার অবস্থা প্রচুর খারাপ। দয়ালানের স্ত্রী  সবাইকে আসন্নবর্তী পরিক্ষার প্রস্তুত নিতে বলে। পরীক্ষা শেষে দয়ালনের ছাত্ররা জেলায় সেরা হয়। কাহিনী শেষ হয় দয়ালান অন্য বিদ্যালয় এর পরিবেশ পরিবর্তন করিতে যায়।
বালিয়াটী ঈশ্বর চন্দ্র উচ্চ বিদ্যালয়
বালিয়াটী ঈশ্বর চন্দ্র উচ্চ বিদ্যালয় হল বাংলাদেশের মানিকগঞ্জ জেলার সাটুরিয়া উপজেলায় অবস্থিত একটি ঐতিহ্যবাহী উচ্চ বিদ্যালয় (হাই স্কুল)। মানিকগঞ্জের বালিয়াটি রাজবাড়ির জমিদার হরেন্দ্র কুমার রায় চৌধুরী কর্তৃক ১৯১৯ সালে বিদ্যালয়টি প্রতিষ্ঠিত হয়। প্রতিষ্ঠার প্রথম বছরই এটি কলকাতা বিশ্ববিদ্যালয় কর্তৃক স্বীকৃতি লাভ করে। বিদ্যালয়টি মোট ১৭ একর জমির ওপর প্রতিষ্ঠিত। এ বিদ্যালয়টিতে বর্তমানে(২০১৬ খ্রিঃ) প্রায় ১ হাজার ১০০ জন শিক্ষার্থী পড়াশোনা করছে।
আহম্মদ উদ্দিন শাহ্ শিশু নিকেতন স্কুল ও কলেজ
ইতিহাস
১৯৮২ সালের ২৪ জানুয়ারি শহরের ক’জন বিদ্বানুরাগীর ঐকান্তিক প্রচেষ্টায় ‘শিশু নিকেতন, গাইবান্ধা’ নামে প্রতিষ্ঠানটির সূচনা হয় বর্তমান গাইবান্ধা সরকারি মহিলা কলেজ চত্বরে। ১৯৮৫ সালের জুন মাসে শহরের গোডাউন রোডে শাহজাদা আনোয়ারুল কাদিরের দানকৃত জমিতে নিজস্ব ভবনে প্রতিষ্ঠানটি স্থানান্তর করা হয়। দানের শর্তানুযায়ী প্রতিষ্ঠানের নাম পরিবর্তন করে এর নামকরণ করা হয় ‘আহম্মদ উদ্দিন শাহ্ শিশু নিকেতন স্কুল’। ২০০২ সালে উচ্চ মাধ্যমিক স্তরে উন্নিত করে শিক্ষা মন্ত্রণালয় ও রাজশাহী শিক্ষাবোর্ডের অণুমোদন সাপেক্ষে এর নামকরণ হয় ‘আহম্মদ উদ্দিন শাহ্ শিশু নিকেতন স্কুল ও কলেজ’।
শিক্ষাকার্যক্রম
প্রথমবার পাবলিক পরীক্ষায় অংশগ্রহণ করেই বোর্ডের শীর্ষ দশের মধ্যে উঠে আসে এ প্রতিষ্ঠানটি। ২০০৫ সালে লাভ করে একাডেমিক স্বীকৃতি। এই প্রতিষ্ঠানটি বর্তমানে ট্রাস্টি বোর্ডের তত্ত্বাবধানে সরকার মনোনীত একটি বিশেষ ধরনের গভর্নিং বডি দ্বারা পরিচালিত হচ্ছে।
সুযোগ-সুবিধা
স্কুল ও কলেজ ছাত্রদের জন্য আলাদা আবাসিক ব্যবস্থা, নামমাত্র ভাড়ায় পরিবহন সুবিধা, গরিব ও মেধাবি ছাত্রছাত্রীদের জন্য ছাত্রকল্যাণ তহবিল, বৃত্তিপ্রাপ্ত ছাত্রছাত্রদের টিউশন ফি মওকুফ এবং ছাত্র-ছাত্রীদের জন্য উপবৃত্তির ব্যবস্থা রয়েছে এখানে। কর্তৃপক্ষ একজন অভিজ্ঞ চিকিৎসকের দ্বারা ছাত্রছাত্রী ও শিক্ষক-কর্মচারীদের নিয়মিত প্রাথমিক চিকিৎসা প্রদানের ব্যবস্থা করে থাকে। প্রতিষ্ঠান চত্বরে রয়েছে ক্যান্টিন।
সহশিক্ষা কার্যক্রম
বার্ষিক ক্রীড়া অণুষ্ঠান, সাহিত্য, বিতর্ক ও সাংস্কৃতিক প্রতিযোগিতা প্রভৃতি কার্যক্রম চলে এখানে। ২০১৪ সালে পর পর দুটি জাতীয় পর্যায়ের বিতর্ক প্রতিযোগিতায় চ্যাম্পিয়ানশিপসহ শ্রেষ্ঠ বক্তা হওয়ার গৌরব অর্জন করেছে এই প্রতিষ্ঠানের ছেলেমেয়েরা।
প্রকাশনা
ছাত্রছাত্রীদের মানস ও মনন বিকাশের লক্ষ্যকে সামনে রেখে এক যুগেরও বেশি সময় ধরে নিরবচ্ছিন্নভাবে প্রকাশিত হয় বার্ষিকী।
দ্বন্দ্ব সমাস
যে সমাসে প্রতিটি সমস্যমান পদের অর্থের সমান প্রাধান্য থাকে এবং ব্যাসবাক্যে একটি সংযোজক অব্যয় (কখনো বিয়োজক) দ্বারা যুক্ত থাকে, তাকে দ্বন্দ্ব সমাস বলে। যেমন: তাল ও তমাল= তাল-তমাল, দোয়াত ও কলম= দোয়াত-কলম। এখানে তাল ও তমাল এবং দোয়াত ও কলম- প্রতিটি পদেরই অর্থের প্রাধান্য সমস্ত পদে রক্ষিত হয়েছে।
দ্বন্দ্ব সমাসে পূর্বপদ ও পরপদের সম্বন্ধ বোঝানোর জন্য ব্যাসবাক্যে এবং, ও, আর - এই অব্যয় পদগুলো ব্যবহৃত হয়। যেমন: মাতা ও পিতা= মাতা-পিতা, বই ও খাতা= বই-খাতা, ন্যায় ও অন্যায়= ন্যায়-অন্যায়, সহজ ও সরল= সহজ-সরল, সত্য ও মিথ্যা= সত্য-মিথ্যা।
প্রকারভেদ
দ্বন্দ্ব সমাস আট প্রকার: ১। সমার্থক দ্বন্দ্ব: কাজ ও কর্ম= কাজ-কর্ম ২। বিপরীতার্থক দ্বন্দ্ব: দিন ও রাত= দিন-রাত ৩। বিকল্পর্থক দ্বন্দ্ব: হার অথবা জিৎ = হার-জিৎ ৪। সমাহার দ্বন্দ্ব: দুধ ও কলা= দুধ-কলা ৫। মিলনার্থক দ্বন্দ্ব: চাল ও ডাল= চাল-ডাল ৬। অলুক দ্বন্দ্ব: কাগজে ও কলমে= কাগজে-কলমে ৭। বহুপদী দ্বন্দ্ব: রূপ, রস, গন্ধ ও স্পর্শ= রূপ-রস-গন্ধ-স্পর্শ ৮। একশেষ দ্বন্দ্ব: তুমি, আমি ও সে= আমরা
দ্বন্দ্ব সমাসের গঠন
বিভিন্নভাবে দ্বন্দ্ব সমাস গঠিত হয়। যেমন:
অলুক দ্বন্দ্ব
যে দ্বন্দ্ব সমাসে কোনো সমস্যমান পদের বিভক্তি লোপ পায় না, তাকে অলুক দ্বন্দ্ব বলে। যেমন: দুধে-ভাতে, জলে-স্থলে, দেশে-বিদেশে, হাতে-কলমে।
বহুপদী দ্বন্দ্ব
তিন বা বহু পদে দ্বন্দ্ব সমাস হলে তাকে বহুপদী দ্বন্দ্ব সমাস বলে। যেমন: সাহেব-বিবি-গোলাম, হাত-পা-নাক-মুখ-চোখ।
দিস বয়'স লাইফ (চলচ্চিত্র)
দিস বয়'স লাইফ ১৯৯৩ সালে মুক্তিপ্রাপ্ত মার্কিন লেখক টোবিয়াস উলফের একই নামের স্মৃতিকথা অবলম্বনে নির্মিত মার্কিন চলচ্চিত্র। এটি পরিচালনা করেছেন মাইকেল কেটন-জোন্স। এতে টোবিয়াস উলফের চরিত্রে অভিনয় করেছেন লিওনার্দো ডিক্যাপ্রিও, তার সৎ বাবা ডুইট হানসেন চরিত্রে রবার্ট ডি নিরো, তার মা ক্যারোলিন উলফের চরিত্রে এলেন বারকিন। এছাড়া অন্যান্য ভূমিকায় অভিনয় করেছেন জোনা ব্লেচম্যান, ক্রিস কুপার, কার্লা গুগিনো, এলিজা ডুশকু এবং এই ছবিতে অভিষেক হয় অভিনেতা টোবি ম্যাগুইয়ারের।
কাহিনী সংক্ষেপ
ক্যারোলিন উলফ তার ছেলে টোবিয়াস উলফকে নিয়ে এক জায়গায় স্থায়ী হতে চায়। সে সিয়াটলে আসে এবং সেখানে ডুইট হানসেনের সাথে তার সাক্ষাৎ হয়। তারা বিয়ে করে কিন্তু ডুইটের ভালো-মানুষী মুখোশ উন্মোচন হয় যখন সে ঠের পায় টোবিকে ভালো করার নামে ডুইট তাকে মানসিক ও শারিরিক নির্যাতন করে।
বিয়ের কিছুদিন পর ক্যারোলিন আরও বুঝতে পারে যে ডুইট তার আশেপাশের সবাইকে তার অধীনস্থ মনে করে। কিন্ত তা বুঝা সত্ত্বেও সে তার ছেলের মঙ্গলের জন্য নিজেকে সান্ত্বনা দেয়। ইতিমধ্যে টোবির এক সহপাঠী কদাকার ও সমকামী আর্থার গেইলের সাথে বন্ধুত্ব হয়। টোবি নিয়মিত তার বাবার নির্যাতনের শিকার হতে থাকে এবং কংক্রিট শহর ছেড়ে তার বড় ভাই গ্রেগরির সাথে গিয়ে থাকার ইচ্ছাপোষণ করে। তাই সে ইস্ট কোস্ট প্রিপ-স্কুল বৃত্তির জন্য আবেদন করে। কিন্তু তার পরীক্ষার ফল খারাপ হওয়ায় সে ভুল রিপোর্ট দাখিল করে। একাজে তাকে সাহায্য করে তার বন্ধু গেইল। টোবি তাকেও কংক্রিট শহর ছেড়ে যাওয়ার পরামর্শ দেয় কিন্তু গেইল কংক্রিট শহরে থাকবে বলে জানায়। বেশ কয়েকবার আবেদন প্রত্যাখ্যান হওয়ার পর অবশেষে টোবি পেনসিলভেনিয়ার হিল স্কুলের পূর্ণ বৃত্তি পায়।
শেষ দিকে টোবিকে মারার ক্যারোলিন ডুইটকে বাঁধা দেয় এবং মা-ছেলে দুজনে কংক্রিট শহর ছেড়ে চলে যায়। প্রকৃত ডুইট ১৯৯২ সালে মারা যান। ক্যারোলিন আবার বিয়ে করেন এবং ফ্লোরিডায় বসবাস শুরু করেন। গেইলও শেষ পর্যন্ত কংক্রিট শহর ছেড়ে যায় এবং ইতালিতে একজন সফল ব্যবসায়ী হয়ে ওঠেন। ডুইটের ছেলেমেয়েরা সবাই বিয়ে করে সিয়াটলে বাস করে।
নির্মাণ
চলচ্চিত্রটির একটা বড় অংশ ওয়াশিংটন ডিসির কংক্রিট শহরে ধারণ করা হয়, যেখানে টোবিয়াস উলফ তার মা ও সৎ বাবার সাথে শৈশব ও কৈশোর কাটায়। পাশাপাশি এতে ১৯৫০-এর দশকের বাস্তবতা দেখানো হয়। শহরের অনেক লোকজনকে অতিরিক্ত শিল্পী হিসেবে ব্যবহার করা হয় এবং বাইরের দৃশ্যগুলো শহরের বিভিন্ন জায়গায় এবং প্রাক্তন এলিমেন্টারি স্কুলে ও বর্তমান কংক্রিট হাই স্কুলে ধারণ করা হয়।
বক্স অফিস
চলচ্চিত্রটি সীমিত পরিসরে ১৯৯৩ সালের ৯ এপ্রিল মুক্তি দেওয়া হয় এবং প্রথম সপ্তাহে $৭৪,৪২৫ আয় করে; পরবর্তীতে সারাদেশে ২৩ এপ্রিল মুক্তি পায় এবং $১,৫১৯,৬৭৮ আয় করে বক্স অফিসে দশম স্থান লাভ করে। চলচ্চিত্রটি যুক্তরাষ্ট্রে মোট $৪,১০৪,৯৬২ আয় করে।
হোম মিডিয়া
দিস বয়'স লাইফ ২০০৩ সালের ১৩ মে ডিভিডিতে প্রকাশিত হয়।
সমালোচক প্রতিক্রিয়া
দিস বয়'স লাইফ মূলত ইতিবাচক সমালোচনা লাভ করেছে। চলচ্চিত্র সমালোচনা ও রেটিং ওয়েবসাইট রটেন টম্যাটোস-এ চলচ্চিত্রটি 'ফ্রেশ' খ্যাতি পেয়েছে এবং ৭৫% রেটিং স্কোর পেয়েছে। মেটাক্রিটিক-এও চলচ্চিত্রটি 'নরমালাইজড স্কোর' পেয়েছে, এই ওয়েবসাইটে চলচ্চিত্রটির স্কোর ১০০-এ ৬০। সমালোচক রজার ইবার্ট চলচ্চিত্রটিকে ৪-এ ৩.৫ দিয়েছেন এবং বলেন এটি দর্শক ধরে রাখতে পেরেছে, দর্শক টোবিকে চিনেছে, তার মা ক্যারোলিনের অক্ষমতাকে বুঝেছে এবং তার সৎ বাবা ডুইটকে করুণ কিন্তু মনে রাখার মত একটি খল চরিত্রে উপস্থাপন করেছে।
সঙ্গীত
দিস বয়'স লাইফ ছবির সঙ্গীতে ১৯৫০ ও ১৯৬০-এর দশকের অনেক গান ব্যবহার করা হয়েছে। টাইটেল গানটি ফ্রাঙ্ক সিনাট্রার ১৯৫৮ সালের কাম ফ্লাই উইথ মি অ্যালবাম থেকে এবং টোবি ও তার মায়ের গাওয়া "অ্যা'ম গনা ওয়াশ দ্যট ম্যান রাইট আউটা মাই হেয়ার" গানটি সাউথ প্যাসিফিক থেকে নেওয়া হয়েছে। প্রায় সব গানে টোবির রক অ্যান্ড রোল ও ডো ইউপ গানের প্রতি আগ্রহ প্রকাশ পেয়েছে, যার মধ্যে ছিল এডি কোচরান, ফ্রাঙ্কি লিমন অ্যান্ড দ্য টিনেজারস, ও লিংক রের গান। কার্টার বারওয়েল এই ছবির জন্য লিখিত গানের সুর করেছেন এবং সেগুলো গেয়েছেন নিউ ইয়র্কের গিটারিস্ট ফ্রেডরিক হ্যান্ড।
ক্লেশ
ক্লেশ (क्लेश, ) সংস্কৃত শব্দ, যার অর্থ "অপবিত্রতা", "দুর্নীতি" বা "বিষ"। হিন্দুধর্মে, ক্লেশ মানসিক অবস্থা, যেমন ভয় বা অজ্ঞতা, যা মনকে মেঘবদ্ধ করে এবং অস্বাস্থ্যকর ক্রিয়ার দিকে নিয়ে যায়। ক্লেশ জ্ঞানার্জনের অবস্থা এবং সংসার থেকে মুক্তি (মোক্ষ) পথের বাধা।
যোগসূত্র অনুসারে, ক্লেশের প্রভাব অতিক্রম করার জন্য চারটি পর্যায় রয়েছে: সক্রিয় পর্যায় (উদারম), বিচ্ছিন্ন পর্যায় (বিচ্চিন্ন), ক্ষয়প্রাপ্ত পর্যায় (তনু) এবং সুপ্ত পর্যায় (পরসুপ্ত)।
সাহিত্য
পতঞ্জলির যোগসূত্র ক্লেশকে আধ্যাত্মিক বৃদ্ধির প্রতিবন্ধক হিসেবে বর্ণনা করে। যোগিক অনুশীলন যেমন ধ্যান ও প্রাণায়াম শ্বাস-প্রশ্বাসের ব্যায়ামগুলি ক্লেশগুলিকে অতিক্রম করার পদ্ধতিগুলি প্রদান করে। শৈবপুরাণ ২.৩.৫ ও হঠতত্ত্বকৌমুদি অনুসারে ক্লেশ দুঃখকে (যেমন, তপস্যা দ্বারা উদ্ভূত দুঃখ) বোঝায়।
দেওধাই অসম বুরঞ্জী
দেওধাই অসম বুরঞ্জী হচ্ছে আসাম সরকার এবং পুরাতত্ত্ব বিভাগের দ্বারা ১৯৩২ সালে প্রকাশ করা একটি বুরঞ্জী পুথি। পুথিটির সম্পাদক সূর্য্যকুমার ভূঞা।
নামাকরণ
দেওধাই অসম বুরঞ্জী গ্রন্থটির নাম কেন দেওধাই অসম বুরঞ্জী রাখা হল সেই সম্পর্কে গ্রন্থটির পাতনিত সূর্য্যকুমার ভূঞাই ইংরাজীত লিখেছেন-
The buranji has been named Deodnai Assam Buranji as it pre-sents the strictly Ahom ways of expression and though as well as their customs and manners,
পদ্মাকর ইউনিয়ন
পদ্মাকর ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত ঝিনাইদহ সদর উপজেলার অন্তর্গত একটি ইউনিয়ন পরিষদ। এটি ৪৭.১৪৭ কিমি২ (১৮.২০৪ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৩২১ জন। ইউনিয়নটিতে মোট গ্রামের সংখ্যা ১৭টি ও মৌজার সংখ্যা ৭টি।
তোজাম্মেল টনি হক
তোজাম্মেল "টনি" হক এমবিই একজন অবসরপ্রাপ্ত শিক্ষাবিদ, কমিউনিটি কর্মী এবং বার্মিংহামে অবস্থিত বাংলাদেশী বংশোদ্ভূত কর্মী। কর্মজীবনে তিনি শিক্ষক, কূটনীতিক এবং ইউনেস্কোর বিশেষ উপদেষ্টা হিসেবে বিভিন্নভাবে দায়িত্ব পালন করেন।
প্রাথমিক জীবন এবং শিক্ষা
তোজাম্মেল হক ১৯৪০ সালের ১লা ফেব্রুয়ারি বাংলাদেশের নওগাঁয় (তখন ব্রিটিশ ভারতের অংশ) মধ্যবিত্ত পিতামাতার ঘরে জন্মগ্রহণ করেন। তিনি নওগাঁ উচ্চ বিদ্যালয় এবং রাজশাহী সরকারি কলেজে পড়াশোনা করেন। রাজশাহী বিশ্ববিদ্যালয় থেকে অর্থনীতিতে বিএ (সম্মান) এবং এমএ (সম্মান) ডিগ্রি নেন। কিছুদিন ঢাকা বিশ্ববিদ্যালয়ের আইন বিষয়ে লেখাপড়া করেছেন। ছাত্র রাজনীতিতে তার সম্পৃক্ততার কারণে তাকে গ্রেফতার করা হয় এবং আইয়ুব খানের শাসনামলে ছয় মাসের কারাদণ্ডের ফলে তার ছাত্রজীবন সাময়িকভাবে বন্ধ হয়ে যায়।
হক তখন কানাডায় এক বছর অতিবাহিত করেন, লন্ডনে চলে যাওয়ার আগে মন্ট্রিলের ম্যাকগিল বিশ্ববিদ্যালয়ে আইন বিষয়ে ডক্টরেট ডিগ্রী নেন। কানাডায় থাকাকালীন তিনি টনি নামটি গ্রহণ করেন, যেটি তখন থেকে তার পছন্দের পদে থেকে যায়।
লন্ডনে টনি হক ইনার টেম্পলে আইনের ছাত্র হিসেবে ভর্তি হন। বেতনযুক্ত চাকরি গ্রহণ করার জন্য তিনি বার্মিংহামে একটি সরবরাহ শিক্ষার চাকরির জন্য আবেদন করেছিলেন। অপ্রত্যাশিতভাবে এটি শিক্ষাক্ষেত্রে তার পূর্ণ সময়ের ব্যস্ততার দিকে পরিচালিত করার ফলে আইনজীবী হওয়ার তার আকাঙ্ক্ষাকে নষ্ট করে।
পেশাগত জীবন
১৯৮৮-১৯৯০ সালে ফ্রান্সে বাংলাদেশের রাষ্ট্রদূতের দায়িত্ব পালন করেন। বার্মিংহাম শিক্ষা বিভাগের শিক্ষা উপদেষ্টা হিসাবে একটি সংক্ষিপ্ত বিরতির পরে তিনি প্যারিসে অবস্থিত ইউনেস্কোর এশিয়া ও প্রশান্ত মহাসাগরীয় অঞ্চলের জন্য সিনিয়র বিশেষ উপদেষ্টা হিসেবে নিয়োগ পান। ১৯৯৩ থেকে ২০০১ সাল পর্যন্ত তিনি এ কাজে নিয়োজিত ছিলেন।
পাবলিক অফিস থেকে অবসর নেওয়ার পর টনি হক কিছু সময়ের জন্য নন-এক্সিকিউটিভ ডিরেক্টর এবং বার্মিংহামের বোর্ড সদস্যপদ হিসেবে  কুইন এলিজাবেথ হাসপাতাল ট্রাস্ট,দায়িত্ব পালন করেন।
অন্যান্য কাজ
একজন প্রতিশ্রুতিবদ্ধ সমাজতান্ত্রিক হিসেবে টনি হক ক্রমাগত শ্রমিকদের অধিকার ও উন্নতির জন্য প্রচারণার সাথে জড়িত ছিলেন। বার্মিংহামে তিনি বাংলাদেশ শ্রমিক সমিতি এবং বাংলাদেশ কেন্দ্র প্রতিষ্ঠা করেন। বর্ণবাদ এবং সামাজিক বঞ্চনার বিরোধিতাকারী অনেক সংগঠনের সাথে তার যোগসূত্র ছিল এবং বার্মিংহামের সংসদ সদস্যদের সাথে ঘনিষ্ঠ সম্পর্ক ছিল।
তোজাম্মেল হক বার্মিংহাম বিশ্ববিদ্যালয়ের আন্তর্জাতিক সম্পর্ক বিষয়ের একজন ভিজিটিং লেকচারার এবং ওয়ারউইক ইউনিভার্সিটির অনারারি রিসার্চ ফেলো ছিলেন। ২০০২ সালে বার্মিংহাম বিশ্ববিদ্যালয় থেকে সম্মানজনক ডক্টর অব ফিলসফি ডিগ্রী পান।
গুপ্ত লিপি
উৎপত্তি ও শ্রেণিবিন্যাস
বর্তমান ভারতীয় লিপিগুলির সাথে গুপ্ত লিপির পার্থক্য শুধু অক্ষরগুলির রূূূপে, কিন্তু লেখার নিয়মগুলি একই। অর্থাৎ এখানেও ব্যঞ্জনবর্ণের সাথে স্বরবর্ণের মাত্রা যোগ হয়, এবং মাত্রা না থাকলে বুঝতে হবে ব্যঞ্জনবর্ণের মধ্যেই 'অ' স্বরবর্ণটি অন্তর্নিহিত আছে।
৪র্থ শতাব্দী খ্রিষ্টাব্দ থেকে বর্ণগুলি আরও সর্পিল ও ভারসাম্যযুক্ত হতে থাকে, মূলত দ্রুত ও নান্দনিকভাবে লেখার চলের কারণে। এই একই কারণে গুপ্ত সাম্রাজ্যের বিভিন্ন অঞ্চলে লিপিটি ভিন্ন ভিন্ন রূপ পেতে থাকে। এই আঞ্চলিক রূপগুলিকে চার-পাঁচটি শ্রেণিতে ভাগ করা হয়, যদিও শ্রেণিবিন্যাসটি সুস্পষ্ট নয়, কারণ একই শিলালিপিতে একই বর্ণের ভিন্ন ভিন্ন রূপ পাওয়া গেছে। এই কারণে গুপ্ত সাম্রাজ্যে ব্যবহৃত যে কোনো লিপিকেই গুপ্ত লিপি ধরা যেতে পারে, তার যতগুলিই আঞ্চলিক রূপ থাকুক না কেন।
লিপির নমুনা
গুপ্ত লিপির যে নমুনা পাওয়া গেছে তা প্রায় সবটাই লোহা বা পাথরের স্তম্ভ বা গুপ্ত বংশের স্বর্ণমূদ্রার উপরে। গুপ্ত লিপিতে লেখা পাঠ্যগুলির সবচেয়ে গুরুত্বপূর্ণ নমুনা পাওয়া যায় প্রয়াগরাজে (এলাহাবাদে), একটি প্রশস্তির রূপে। গুপ্তবংশের দ্বিতীয় সম্রাট সমুদ্রগুপ্তের সভাকবি ও মন্ত্রী হরিসেন দ্বারা রচিত এই প্রশস্তিতে সমুদ্রগুপ্তের শ্বাসনকালের বর্ণনা দেওয়া হয়েছে। এটি সম্রাট অশোকের এলাহাবাদ স্তম্ভে খোদাই করা আছে।
বর্ণমালা
গুপ্ত বর্ণমালায় ৩৭টি বর্ণ আছে। এর মধ্যে ৩২টি ব্যঞ্জনবর্ণ ও ৫টি স্বরবর্ণ। বাংলার মতো এখানেও ব্যঞ্জনবর্ণের সাথে স্বরমাত্রা জুড়ে দেওয়ার, ও ব্যঞ্জবর্ণের সাথে ব্যঞ্জনবর্ণ জুড়ে যুক্তবর্ণ তৈরি করার চল আছে।
দাবা গুটির আপেক্ষিক মান
দাবা খেলায় মোট ৬ প্রকার গুঁটি রয়েছে। রাজা, মন্ত্রী, গজ, ঘোড়া, নৌকা, বোড়ে। এই প্রতিটি গুটিরই আলাদা মান এবং চলাচল ভিন্ন।
রাজা
রাজার [English:King) মান অসীম। কারণ দাবা খেলায় রাজাই প্রধান। তার উপরে কোন গুঁটি নেই।
মন্ত্রী
মন্ত্রী [English: Queen] দাবার দ্বিতীয় ক্ষমতাবান গুঁটি। এর মানে ৯।
হাতি
গজ কে হাতিও বলা হয়। ইংরেজিতে Bishop বলা হয়। এর মান ৩।
ঘোড়া
ঘোড়া কে ইংরেজিতে Knight বলা হয়। এর মান ৩।
বোড়ে
বোড়ে কে ইংরেজিতে Pawn বলা হয়। এর মান ১।
অ্যাসোসিয়েশন ফর সোশ্যাল অ্যাডভান্সমেন্ট
আশা (Association for Social Advancement) বিশ্বের সর্ববৃহৎ আত্মনির্ভরশীল ক্ষুদ্রঋণ প্রদানকারী প্রতিষ্ঠান। বিশ্বখ্যাত ফোর্বস ম্যাগাজিনের সমীক্ষায় আশা বিশ্বের শীর্ষতম  ক্ষুদ্রঋণ প্রদানকারী সংস্থা হিসেবে স্বীকৃত। আশা দরিদ্র জনগোষ্ঠীর আর্থ-সামাজিক উন্নয়ন ও দারিদ্র্য বিমোচনের লক্ষ্য নিয়ে ১৯৭৮ সালে যাত্রা শুরু করে। ডিসেম্বর ২০১১ পর্যন্ত বাংলাদেশের ৬৪টি জেলার ৫১১টি থানার ৩,১৫৪টি ব্রাঞ্চ কার্যালয়ের মাধ্যমে আশা'র কার্যক্রম পরিচালিত হচ্ছে। ডিসেম্বর ২০১১ পর্যন্ত আশার মোট তহবিলের পরিমাণ প্রায় পাঁচ হাজার সাতশ সাতান্ন কোটি টাকা।বাংলাদেশ ছাড়াও আশা ভারত, পাকিস্তান, শ্রীলঙ্কা, মিয়ানমার, কম্বোডিয়া, ফিলিপাইন, নাইজেরিয়া, ঘানা, কেনিয়া, তানজানিয়া এবং উগান্ডা তে ক্ষুদ্রঋণ বিতরণ করছে।
গ্রে
গ্রে একটি মার্কিন ইলেকট্রনিক মিউজিক সঙ্গীতঙ্গ দল, এটি মূলত দুই ভাই: কাইলি এবং মাইকেল ট্রেওয়ারথার সমন্বয়ে গঠিত। তারা সবচেয়ে বেশি পরিচিত তাদের আত্বপ্রকাশকারী একক "স্টারভিং" এর জন্য, যেটিতে মার্কিন অভিনেত্রী এবং গায়িকা হেইলি স্টেইনফেল্ড কন্ঠ দেন, এবং এতে সৃজনশীলায়নে সাহায্য করেন গ্রামি জয়ী জনপ্রিয় রাশিয়ান-জার্মান ডিজে  যেডড। কাইলি ট্রেওয়ারথা পূর্বে "সিংগুলারেটি" নামে পরিচিত ছিলেন, এই নামের অধীনে তিনি বহুসংখ্যক রিমিক্স এবং নিজেস্ব একক জনপ্রিয় গান শোনার অ্যাপ সাউন্ডক্লাউড-এ প্রকাশ করেন। তারা তাদের প্রথম আত্বপ্রকাশকারী ইপি "চামেলিয়ন" প্রকাশ করেন ২০১৭ সালের ২৯শে সেপ্টেম্বরে, এর পূর্বে এই ইপি'টি থেকে তারা প্রথম একক "ক্রাইম" প্রকাশ করেন ২০১৭ সালের ৮ই সেপ্টেম্বর।
সোনালী বেন্দ্রে
সোনালী বেন্দ্রে (सोनाली बेंद्रे, জন্ম: ১ জানুয়ারি ১৯৭৫ ) একজন ভারতীয় মডেল, টেলিভিশন ব্যক্তিত্ব এবং অভিনেত্রী। তিনি রোমান্স, অ্যাকশন এবং কমেডি ধরনের পঞ্চাশটির অধিক হিন্দি চলচ্চিত্রে অভিনয় করেছেন। এছাড়াও বলিউড চলচ্চিত্রে অভিনয়ের পাশাপাশি তিনি বিভিন্ন তামিল, তেলুগু, মারাঠি এবং কন্নড় চলচ্চিত্রে অভিনয় করেছেন।
তিনি ইন্ডিয়ান আইডল ৪র্থ আসর এবং ইন্ডিয়া'স গট টেলেন্ট প্রতিযোগীতার চারজন বিচারকের মধ্যে একজন। তিনি মহারাষ্ট্র এবং অন্ধ্র প্রদেশের কল্যাণ কাঞ্চীতে প্রিল সোপ, সূর্য বাল্বস এ্যন্ড টিউব্‌স, ওমেগা ওয়াচেস, ড. মরপেন, ডাবর, ভি-জন গ্রুপ ইত্যাদির ব্র্যান্ড অ্যাম্বাসেডর (মুখপাত্র) হিসেবে নিয়োজিত রয়েছেন।  তিনি কালার‌স টিভি প্রদর্শিত মিশন সাপনে টেলিভিশন রিয়ালিটি শোর কথক হিসেবে কাজ করবেন।
প্রাথমিক কর্মজীবন
সোনালী বেন্দ্রে ১৯৭৫ সালে মুম্বইয়ে এক মারাঠি পরিবারে জন্ম নেন। তিনি বেঙ্গালুরু এবং মুম্বইয়ে কেন্দ্রীয় বিদ্যালয় এবং হলি ক্রস কনভেন্ট উচ্চ বিদ্যালয়, থানেতে লেখাপড়া করেন। এরপর তিনি ওয়েলহাম গার্লস স্কুল, দেরাদুনে অধ্যয়ন করেন।
ব্যক্তিগত জীবন
তিনি নভেম্বর ১২, ২০০২ সালে চলচ্চিত্র পরিচালক গোল্ডি বেহলকে বিয়ে করেন। আগস্ট ১১, ২০০৫ সালে বিচ ক্যান্ডি হাসপাতালে তাদের ছেলে, রণবীরের জন্ম হয়।
পেশাদারী জীবন
থাম্ব|গোয়ায় আইএফএফআই ২০১৭ তে "ষ্টার ডাষ্ট ট্যালেন্ট সাৰ্চ" এ নিৰ্বাচিত হবার আগে বেন্দ্ৰে একজন মডেল হিসেবে ক্যারিয়ার শুরু করেন। তারপর তিনি মুম্বাই এ আমন্ত্ৰিত হয়ে যান। সেখানে তিনি ভারতীয় চলচ্চিত্ৰ উদ্যোক্তা ও অভিনয় শিল্পীদের দ্বারা প্ৰশিক্ষণ লাভ করেন। ১৯৯৪ সালে ‘’আগ’’ ছবিতে গোবিন্দার বিপরীতে অভিনয় করে  রুপালিজগতে পা রাখেন।
প্ৰথম অবস্থায় সফল হতে কিছুটা সংগ্ৰাম করতে হলেও পরে ‘’দিলজলে’’(১৯৯৬), ’’ভাই’’, ’’সরফরোজ’’, ’’জখম’’, ’’ডুপ্লিকেট’’, ’’কধলর ধিমান (তামিল)’’, ’’হম সাথ সাথ হে’’(১৯৯৯), ’’তেরা মেরা সাথ রহে’’, ’’অনাহত’’(২০০৩) ইত্যাদি ছবির জন্য সমালোচকদের প্ৰশংসা লাভ করেন। চার খান (শাহরুখ, আমির, সালমান ও সাইফ)এর বিপরীতে অভিনয় করা কমসংখ্যক অভিনেত্ৰীদের মধ্যে তিনি একজন। তদুপরি তিনি বলিউডের শীৰ্ষ অভিনেতা অক্ষয় কুমার, সুনীল শেট্টি, অজয় দেবগণ, সঞ্জয় দত্ত, অনিল কাপুর এর বিপরীতেও অভিনয় করেছেন। ‘’ইন্দ্ৰ’’,’’শংকরদাদা এম.বি.বি.এস.’’,’’অংগারে’’,’’মনমধুড়ু’’  ছবিতে তিনি তেলুগু সুপারষ্টার চিরঞ্জিবী,অাক্কিনেনী নাগাৰ্জুনা ও ‘’প্ৰীথসে’’ ছবিতে কানাড়া সুপারষ্টার উপেন্দ্ৰের সাথেও অভিনয় করেছেন।
একজন অভিনেত্ৰী হবার পাশাপাশি তিনি গদ্দার, সপুত, বম্বে (তামিল চলচ্চিত্র), লজ্জা, মেজর সাব ছবিতে একজন ভাল নৰ্তকী হিসেবে ও খ্যাতি লাভ করেছেন। ২০০৩ সালে তিনি শাহরুখ খান,সাইফ আলি খান ও প্রীতি জিনতা অভিনীত ‘’কল হো না হো’’তে বিশেষ ভূমিকায় অভিনয় করেন। বেন্দ্ৰে আপ কি  সোনিয়া  নামে এক নাটকে ও অভিনয় করেন। ১৯৯৬ সালের ১ নভেম্বর মাইকেল জ্যাকসন ভারতে আসলে তিনি পরম্পরাগত মহারাষ্ট্ৰীয়  নাওয়ারি শাড়ি  পরে তাকে স্বাগত জানান।
টেলিভিশন জগত
বেন্দ্ৰে টেলিভিশনে "ক্যা মস্তি ক্যা ধুম" নামক নৃত্যানুষ্ঠানের উপস্থাপিকা ছিলেন।তিনি সনি এন্টারটেইনমেন্ট টেলিভিশনের ‘’ইণ্ডিয়ান আইডল’’ এর একজন বিচারক ছিলেন।২০০৫ সালের ২৬ ফেব্ৰুয়ারি তিনি সাইফ আলি খান ও ফরিদা জালালের সাথে ৫০তম ফিল্মফেয়ার পুরস্কার বিতরণী অনুষ্ঠানে উপস্থাপিকা ছিলেন। তারপর তিনি ‘’মি এণ্ড মিসেস টেলিভিশন’’, ’’ইণ্ডিয়ান আইডল ৪’’, ’’ইণ্ডিয়া গট ট্যালেন্ট’’ অনুষ্ঠানে বিচারক ছিলেন। ২০১২ সালে তিনি কোরিয়োগ্ৰাফার টেরেঞ্চ লিরিসের সাথে লাইফ ওকে চ্যানেলে ‘’হিন্দুস্থান কে হুনরবাজ’’ নামক নৃত্যানুষ্ঠানে  বিচারক ছিলেন।
বলিউডে পুনরাগমণ
ডান|থাম্ব|250x250পিক্সেল|এলএফডাব্লু সামার / রিসর্ট ফ্যাশন শো ২০১২ তে সোনালী বেন্দ্রে ২০১২ সালের জুন মাসে বেন্দ্ৰে ‘’ইণ্ডিয়া গট ট্যালেন্ট ৪’’ এ বিচারকের আসন ছেড়ে দিলে  গুজব উঠে। তার জায়গায় রিতেশ দেশমুখকে নেওয়ার কথা ভাবা হয়। অবশ্য পরে জানা যায় যে অনাগত কথাছবি ‘’ওয়ান্স আপন এ টাইম এগেইন’’কে সময় দিতে  অনুষ্ঠানটি ছাড়েন। পরে জুলাই এর শুরুতে তিনি ঘোষণা করেন যে এই ছবি দিয়ে তার বলিউডে পুনরাগমণ হবে। নিৰ্দেশক মিলান লুথারিয়া তার চরিত্ৰটির বিষয়ে বলেন: "সোনালীর চরিত্ৰটির নাম মুমতাজ। ছবিতে এই চরিত্ৰটি অতি গুৰুত্বপূৰ্ণ।  কারো মা,বোন বা বৌ নয়, বরং এর এক নিজস্ব পরিচয় আছে। চরিত্ৰটির এই বিশেষত্বের জন্য সোনালী এই ছবিতে কাজ করতে রাজি হয়।" ২০০৪ সালে তিনি ছবিজগত থেকে বিদায় নেন।  পুত্ৰসন্তানের জন্ম দেয়ার পর তিনি টেলিভিশন জগতে কাজ করেন। এর আগে তিনি বহু ছবির প্ৰস্তাব নাকচ করেন। কারণ তিনি পরিবার বিশেষত নিজের পুত্ৰকে অধিক গুরুত্ব দিয়েছিলেন। কিন্তু একতা ও শোভা কাপুরের সাথে তার বন্ধুত্ব আছে। তিনি বন্ধু  লুথারিয়ার সাথে (চোরি চোরি) ও অক্ষয় কুমারের সাথে (তরাজু, সপুত, অংগারে, কিমত, আগ)তেও অভিনয় করেন।অক্ষয়ের সাথে তিনি ‘’ওয়ান্স আপন এ টাইম এগেইন” তে ও কাজ করেন।
বিসমিল্লাহ খান (রাজনীতিবিদ)
বিসমিল্লাহ খান (জন্ম ৯ আগস্ট ১৯৪৮) একজন পাকিস্তানি রাজনীতিবিদ যিনি জুন ২০১৩ থেকে মে ২০১৮ পর্যন্ত পাকিস্তানের জাতীয় পরিষদের সদস্য ছিলেন।
রাজনৈতিক কর্মজীবন
তিনি ২০১৩ সালের পাকিস্তানের সাধারণ নির্বাচনে নির্বাচনী এলাকা এনএ -৪৩ (উপজাতীয় অঞ্চল -৮) থেকে স্বতন্ত্র প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন ।   তিনি ১৩,৯৯৯ ভোট পেয়ে পাকিস্তান তেহরিক-ই-ইনসাফের প্রার্থী জাফফর খানকে পরাজিত করেছিলেন।
ডুগং
ডুগং (বৈজ্ঞানিক নাম: Dugong dugon) বা সমুদ্রধেনু হল প্রায় বিলুপ্তপ্রায় একটি সামুদ্রিক স্তন্যপায়ী প্রাণী। মালয় ভাষায় এর নামের অর্থ হল সমুদ্রের ভদ্রমহিলা এবং এর আরেক আঞ্চলিক নাম "সমুদ্রের গাভী (বা ধেনু)"। এদের দেখা যায় ভারত মহাসাগর অঞ্চল থেকে প্রশান্ত মহাসাগরের পশ্চিম অংশ পর্যন্ত অঞ্চলে। এরা শাকাশী এবং সারা জীবন সমুদ্রেই অতিবাহিত করে।
খাদ্য ও বাসস্থান
অন্যান্য সামুদ্রিক স্তন্যপায়ী–র থেকে ডুগং অনেক বেশি সাদৃশ্য দেখায় স্থলচর প্রাণী হাতির সঙ্গে। প্রাপ্তবয়স্ক ডুগং ২.৫-৩.৫ মি. লম্বা হয় এবং ওজন হয় ২৩০-৪২০ কেজি। যদিও এরা নিঃসঙ্গ থাকতেই ভালবাসে, কিন্তু অনেকসময় এদের জোড়ায় অথবা ৩ থেকে ৬ জনের দলে বিভক্ত হয়ে ঘুরে বেড়াতে দেখা যায়। এদের প্রধান খাবার সমুদ্রের ঘাস। এরা দিনে ২৫-৩০ কেজি সামুদ্রিক ঘাস খেতে পারে। এদের গর্ভকালীন সময় হল ১২-১৪ মাস। স্ত্রী ডুগং এর দু’বার প্রসবের মধ্যে ব্যবধান থাকে ২.৫ থেকে ৭ বছর। এরা সাধারণত ৭০ বছর অবধি বাঁচে। একটু উষ্ণ জলে এরা বাস করে। প্রায় ৩৭ টি দেশের জলভাগে ডুগং বাস করে। সবথেকে বেশি ডুগং থাকে অস্ট্রেলিয়ার সমুদ্রে, মান্নার উপসাগর এবং ভারত ও শ্রীলঙ্কার মধ্যে অবস্থিত পক প্রণালীতেও এরা বাস করে।
বর্তমান অবস্থা
thumbnail|left|মা ডুগং তার সন্তান এর সাথে বর্তমানে এদের সংখ্যা কমে যাচ্ছে, যার প্রধান কারণ হল এদের বাসস্থান নষ্ট হয়ে যাওয়া। অত্যধিক নৌকো চলাচল, কৃষিক্ষেত্র থেকে বিষাক্ত কীটনাশক সমুদ্রের জলে মেশা, নাগরিক জীবনের বর্জ্য দ্বারা সমুদ্রের দূষণ, জাহাজ থেকে তেল পড়া, এবং সামুদ্রিক ঘাস অর্থনৈতিক কারণে অত্যধিক সংগ্রহ করে নেওয়া, এইসব কারণে ডুগং–রা অত্যন্ত সংকটে পড়ছে। এ ব্যাপারে উপগ্রহের সাহায্যে এই ঘাসের উৎসস্থল গুলি চিহ্নিত করার চেষ্টা হচ্ছে।
ভারত মহাসাগর, আন্দামান ও নিকোবর, শ্রীলঙ্কার উপকূল ইত্যাদি অঞ্চলে অত্যধিক মাছ ধরাও এদের পক্ষে ক্ষতিকর হচ্ছে। কচ্ছ উপসাগরে ডুগং–এর তেল নৌকা সংরক্ষণের কাজে ব্যবহৃত হয়। এদের মাংসেরও ওষধি গুণ আছে বলে বিশ্বাস। এদের জন্মহার কম হওয়া এদের সংখ্যা হ্রাস পাওয়ার আরেকটি কারণ। ডুগং-রা হলো মানুষের মতোই এক স্তন্যপায়ী জীব৷ বাচ্চা ডুগং-রা প্রায় এক বছর ধরে মায়ের দুধ খায়৷ অথচ ডুগং-দের বাচ্চা হয় প্রতি সাত বছর অন্তর অন্তর৷ যে কারণে এক একটি বাচ্চা এত মূল্যবান!
এইচআইভি/এইডস ব্যবস্থাপনা
[[চিত্র:Antiretroviral Drugs to Treat HIV Infection (31793869534).jpg|থাম্ব|এইচআইভি/এইডস ব্যবস্থাপনাবৈজ্ঞানিক শ্রেণীবিভাগ
(র্যাঙ্কবিহীন):	ভাইরাস
রাজ্য :	রিবোভিরিয়া
রাজ্য:	পরর্ণবীরে
ফিলাম:	আর্টভারভিরিকোটা
পরিবার:	রেট্রোভাইরাস
উপপরিবার:	অর্থোরেট্রোভিরিনা
বংশ:	লেন্টিভাইরাস]] এইচআইভি/এইডস ব্যবস্থাপনা বলতে সাধারণত একাধিক রেট্রোভাইরাসনিরোধক ঔষধ ব্যবহার করে এইচআইভি/এইডস নিয়ন্ত্রণ করার প্রচেষ্টাকে বোঝানোহয়। এইচআইভি ভাইরাসের জীবনচক্রের বিভিন্ন ধাপে কাজ করে, এরকম একাধিক শ্রেণীর রেট্রোভাইরাস নিরোধক ঔষধ আছে। বহুসংখ্যক ঔষধ ব্যবহার করে ভিন্ন ভিন্ন ভাইরাসীয় লক্ষ্যের উপর কাজ করাকে অতিসক্রিয় রেট্রোভাইরাসনিরোধক চিকিৎসা (highly active antiretroviral therapy, সংক্ষেপে HAART) নাম দেওয়া হয়েছে। এই চিকিৎসার সুবাদে রোগীর মোট এইচআইভি বোঝা হ্রাস পায়, অনাক্রম্যতন্ত্রের কার্যক্ষমতা বজায় থাকে, এবং রোগজীবাণুর সুযোগসন্ধানী সংক্রমণ (যার ফলে প্রায়শই রোগীর মৃত্যু ঘটে) প্রতিরোধ করা যায়। এই চিকিৎসার ফলে একজন এইচআইভি আক্রান্ত ব্যক্তির থেকে তার (একই লিঙ্গ বা বিপরীত লিঙ্গের) অসংক্রমিত যৌন সঙ্গীর দেহে এইচআইভি সংক্রমণ রোধ করা যায়, তবে এক্ষেত্রে এইচআইভি-শনাক্ত সঙ্গীর দেহে ভাইরাসের পরিমাণ এতই কম হতে হয়, যাতে সেটি শনাক্ত করা সম্ভব হয় না।
এই চিকিৎসা এতই সফল হয়েছে যে বিশ্বের বহু অংশে এইচআইভি একটি দীর্ঘস্থায়ী রোগাবস্থায় পরিণত হয়েছে এবং এইচআইভি সংক্রমণ থেকে জীবনঘাতী এইডস হবার সম্ভাবনা উত্তরোত্তর বিরল হয়ে পড়েছে। মার্কিন যুক্তরাষ্ট্রের জাতীয় অ্যালার্জি ও সংক্রামক রোগ ইনস্টিটিউটের প্রধান অ্যান্থনি ফাউচি-র মতে "এইডস-মুক্ত প্রজন্ম এখন হাতের নাগালে"। ২০১২ সালে তিনি লেখেন যে রেট্রোভাইরাস নিরোধক চিকিৎসার মাধ্যমে কেবল ২০১০ সালেই ৭ লক্ষ প্রাণ বাঁচানো সম্ভব হয়। চিকিৎসা গবেষণা সাময়িকী ল্যান্সেট-এ প্রকাশিত আরেকটি মন্তব্যমূলক রচনাতে লেখা হয় যে এইডস কোনও তীব্র ও সম্ভাব্য প্রাণঘাতী জটিলাবস্থা নয়, বরং স্বাস্থ্যকর্মীরা বর্তমানে তার পরিবর্তে একটি দীর্ঘস্থায়ী রোগের মোকাবেলা করছেন যা আরোগ্যমূলক চিকিৎসার অনুপস্থিতিতে বহু দশক ধরে টিকে থাকবে।
মার্কিন যুক্তরাষ্ট্রের স্বাস্থ্য ও মানবসেবা অধিদপ্তর ও বিশ্ব স্বাস্থ্য সংস্থা এইচআইভি সংক্রমণে আক্রান্ত সমস্ত রোগীকে রেট্রোভাইরাসনিরোধক চিকিৎসা প্রদানের সুপারিশ করেছে। যেহেতু ঔষধগ্রহণের নিয়ম নির্বাচন ও অনুসরণ করা, পার্শ্বপ্রতিক্রিয়ার সম্ভাবনা, এবং নিয়মিত ওষুধগ্রহণের মাধ্যমে ভাইরাসনিরোধক ঔষধের বিরুদ্ধে ভাইরাসের প্রতিরোধী ক্ষমতা প্রতিরোধ করা, ইত্যাদি একটি জটিল পদ্ধতি, তাই এই সংস্থাগুলি রোগীদের সাথে একত্রে বসে চিকিৎসা নির্বাচন ও চিকিৎসার ঝুঁকি ও সম্ভাব্য উপকারিতা বিশ্লেষণের উপরে জোর দিয়েছে।
বিশ্ব স্বাস্থ্য সংস্থা স্বাস্থ্যকে রোগের অনুপস্থিতি অপেক্ষা বেশি কিছু হিসেবে সংজ্ঞায়িত করেছে। একারণে বহু গবেষক এইচআইভি-সংক্রান্ত সামাজিক কলঙ্ক, এই কলঙ্কের ফলে হস্তক্ষেপমূলক চিকিৎসা গ্রহণে প্রতিবন্ধকতা, এই প্রতিবন্ধকতাগুলিকে কী করে উত্তরণ করা যাবে, এসব বিষয়ে আরও ব্যাপক গবেষণায় নিজেদেরকে আত্মনিয়োগ করেছেন।
নিয়ন্ত্রণ রেখা
নিয়ন্ত্রণ রেখা বা লাইন অব কন্ট্রোল ভারত ও পাকিস্তানের মধ্যবর্তী সামরিক বাহিনী দ্বারা নিয়ন্ত্রিত পূর্বতন জম্মু-কাশ্মীর দেশীয় রাজ্যের সীমানার মধ্যে অবস্থিত আন্তর্জাতিক সীমানা নির্ধারণকারী একটি রেখা, যা আইনত মান্যতা প্রাপ্ত আন্তর্জাতিক সীমারেখা গঠন না করলেও অমীমাংসিত অথচ কার্যকর হিসেবে রয়ে গিয়েছে। শুরুর দিকে অস্ত্র সংবরণ রেখা বা সিজ-ফায়ার লাইন নামে পরিচিত হলেও ১৯৭২ খ্রিস্টাব্দের তেসরা জুলাই তারিখে হওয়া সিমলা চুক্তির পরে এটি নিয়ন্ত্রণ রেখা নাম ধারণ করে। ভারতের নিয়ন্ত্রণাধীন থাকা পূর্বতন দেশীয় রাজ্যের অংশ দুটি কেন্দ্রশাসিত অঞ্চল তথা জম্মু ও কাশ্মীর এবং লাদাখে বিভক্ত, আবার পাকিস্তানের নিয়ন্ত্রণাধীন অংশ আজাদ কাশ্মীর এবং গিলগিত-বালতিস্তান নামক দুটি প্রশাসনিক এককে বিভক্ত। নিয়ন্ত্রণ রেখার সর্ব উত্তরের বিন্দু এনজে৯৮৪২ নামে পরিচিত। এখান থেকে ভারত–পাকিস্তান সীমান্ত নিয়ন্ত্রণ রেখার দক্ষিণতম বিন্দুর দিকে ক্রমশ অগ্রসর হয়েছে।
অপর একটি অস্ত্র সংবরণ রেখা ভারতীয় নিয়ন্ত্রণাধীন পূর্বতন জম্মু ও কাশ্মীর দেশীয় রাজ্যের লাদাখ এবং চীনের নিয়ন্ত্রণাধীন আকসাই চীনকে পৃথক করেছে। এর আরও পূর্ব দিকে রয়েছে প্রকৃত নিয়ন্ত্রণ রেখা বা এলএসি।
জাতিসংঘের প্রাক্তন সভাপতি বিল ক্লিনটন ভারতীয় উপমহাদেশের বিশেষ করে কাশ্মীরের নিয়ন্ত্রণ রেখাকে বিশ্বের অন্যতম গুরুত্বপূর্ণ এবং সবচেয়ে ঝুঁকিপূর্ণ আন্তর্জাতিক সীমারেখা বলে উল্লেখ করেছেন।
পটভূমি
ভারত ভাগের পর,বর্তমান ভারত এবং পাকিস্তান জম্মু-কাশ্মীর দেশীয় রাজ্যের দাবি নিয়ে তৎকালীন শাসকের মতামতের বিচারে ভারত ও ধর্মীয়ভাবে মুসলিম সংখ্যাগরিষ্ঠ হওয়ায় পাকিস্তান নিজেদের মধ্যে প্রতিদ্বন্দ্বিতা শুরু করে। জাতিসংঘের মধ্যস্থতায় উভয়পক্ষের মধ্যে দীর্ঘ এক বছর ধরে চলা প্রথম কাশ্মীর যুদ্ধে দুই পক্ষেই অস্ত্র সংবরণের দাবী গৃহীত হয়।
এরপর ১৯৬৫ খ্রিস্টাব্দে সংঘটিত কাশ্মীর যুদ্ধ এবং ১৯৭১ খ্রিস্টাব্দের ভারত-পাকিস্তান যুদ্ধে মূল অস্ত্র সংবরণ রেখার ছোটখাটো কিছু পরিবর্তন হয়। ১৯৭৩ খ্রিস্্টাব্দের সিমলা চুক্তির মাধ্যমে দুটি রাষ্ট্র তাদের অস্ত্র সংবরণ লেখাকে নিয়ন্ত্রণ রেখায় পরিণত করতে ইচ্ছুক হয়। এই নিয়ন্ত্রণ রেখাই সৈন্য দ্বারা লঙ্ঘনের অযোগ্য কার্যকরী সীমান্তে পরিণত হয়।
উত্তরাধিকার
নিয়ন্ত্রণ রেখা কাশ্মীরকে দুটি দেশের মধ্যে দুটি ভাগে বিভক্ত করে, তার সাথে সাথে তৎকালীন কাশ্মীর উপত্যকায় প্রবেশ ও প্রস্থানের একমাত্র ঝিলাম উপত্যকা পথ বন্ধ হয়ে যায়। বর্তমান দিনেও বিদ্যমান রাষ্ট্রাধীন আঞ্চলিক ভাগাভাগির ফলে বহু গ্রাম ও বহু পরিবার দুই দেশের মধ্যে নিজেদের অস্তিত্বকে হারিয়ে ফেলেন।
ভারতীয় নিয়ন্ত্রণরেখায় প্রতিরোধী প্রাচীর
ভারত দীর্ঘ নিয়ন্ত্রণ রেখায়  আত্মরক্ষামূলক অন্তরায় নির্মাণ করে। এই প্রতিরক্ষা প্রাচীর ভারত নিয়ন্ত্রিত কাশ্মীরের অংশে মোটামুটি ভাবে দেড়শ গজের মধ্যে অবস্থিত। এর বিবৃত উদ্দেশ্য ছিল পাকিস্তানি ভিত্তিক বিচ্ছিন্নতাবাদ সৈন্যদলগুলির মধ্যে আগ্নেয়াস্ত্র এবং অন্যান্য যুদ্ধ সম্পর্কিত বিষয়াদির আদান-প্রদান স্থিমিত করা।
ভারতের এই অনুপ্রবেশ রোধী অন্তরায় ব্যবস্থার (এআইওএস) অন্তর্ভুক্ত ছিল, দুই স্তরের প্রতিরোধ প্রাচীরসহ উচ্চ সমকেন্দ্রিক কাঁটাতার, গতিবিধি সংবেদী বৈদ্যুতিন বেড়া, তাপ প্রতিমূর্তি নির্মাণ যন্ত্র, আলোকীয় যন্ত্র এবং এলার্ম। এই ব্যবস্থা ভারতীয় সেনাবাহিনীকে দ্রুত সতর্কীকরণ সংকেত "ফাস্ট অ্যালার্ট সিগন্যাল" প্রদান করে যার ফলে তারা কোন প্রকার অনুপ্রবেশ বা অযাচিত গতিবিধিকে তল্লাশি করতে পারেন। দুটি প্রতিরোধ প্রাচীর এর মধ্যবর্তী দীর্ঘ অঞ্চল হাজার হাজার ল্যান্ডমাইনে পরিপূর্ণ।
১৯৯০ এর দশকে এই প্রাচীর নির্মাণের কাজ শুরু হলেও ২০০০ এর দশকে ভারত পাকিস্তানের মধ্যেযুদ্ধ-বিগ্রহ ও বিভিন্ন রকম টানাপোড়েন বৃদ্ধির ফলে এই গতি হ্রাস পায়। ২০০৩ খ্রিস্টাব্দে নভেম্বর মাসের অস্ত্র সংবরণ চুক্তি সম্পন্ন হলে এই প্রাচীর নির্মাণ পুনরায় শুরু হয় এবং ২০০৪ খ্রিস্টাব্দের শেষদিকে সম্পন্ন হয়। কাশ্মীর উপত্যকা এবং জন্য অঞ্চলে নিয়ন্ত্রণ রেখা প্রতিরোধ প্রাচীর নির্মাণের কাজ ২০০৪ খ্রিস্টাব্দের ৩০শে সেপ্টেম্বর আনুষ্ঠানিকভাবে সম্পূর্ণ হয়। ভারতের সামরিক বাহিনীর তথ্য অনুসারে, এই প্রতিরোধ প্রাচীর নির্মাণের পর পাকিস্তানের দিক থেকে ভারতের দিকে বিতর্কিত অঞ্চলে ঢুকে পড়ে সামরিক অভিযান চালানোর চেষ্টার ঘটনায় ৮০ শতাংশ হ্রাস পেয়েছে।
পাকিস্তান স্বভাবতই এই নির্মাণের সমালোচনা করে এবং যুক্তি দেয় যে, এটি দ্বিপাক্ষিক চুক্তি এবং এই অঞ্চলের ওপর জাতিসংঘের সমাধান লঙ্ঘন করেছে। "সন্ত্রাসবাদী অনুপ্রবেশ কার্যকলাপ নিয়ন্ত্রণ করতে এই প্রযুক্তিগত উন্নতি" যুক্তিতে ইউরোপীয় ইউনিয়ন ভারতের এই পদক্ষেপকে সমর্থন জানায় এবং তারা এও বলেন যে, "১৯৭২ খ্রিস্টাব্দে সংঘটিত সিমলা চুক্তির দ্বারা নিয়ন্ত্রণ রেখা অঙ্কন করা হয়েছিল"।
পারাপার বিন্দু
এখনও নিয়ন্ত্রণ রেখা বরাবর কার্যকর তিনটি পারাপার বিন্দু রয়েছে৷ উত্তর থেকে দক্ষিণে এগুলো হলো:
চকোঠি/সালামাবাদ
সালামাবাদ পারাপার বিন্দুটি রয়েছে ভারত-পাকিস্তান নিয়ন্ত্রণ রেখার ওপর জম্মু ও কাশ্মীরের বারমুলা জেলার উরি ও আজাদ কাশ্মীরের হাতিয়ান বালা জেলার চকোঠির মধ্যবর্তী৷ নিয়ন্ত্রণ রেখা অতিক্রম করে বিপণন এবং ব্যবসার জন্য এটিই প্রধান পথ। এর ভারতের দিকে ব্যাংক এবং ব্যবসায়িক অন্যান্য সুযোগ-সুবিধা দেওয়ার কেন্দ্র খোলার পরিকল্পনা রয়েছে। উড়িতে রয়েছে একটি কামন আমান শান্তি সেতু উড়ালপুল, ২০০৫ খ্রিস্টাব্দে কাশ্মীর ভূমিকম্প হলে পাকিস্তানের দিক থেকে পাহাড়ে ধস নেমে এই উড়ালপুলের ক্ষতি হয়।ভারতীয় সেনাবাহিনীর একটি পুনরায় নির্মাণ করে। ৬১ বছর পর ২০০৮ খ্রিস্টাব্দে এই পথে পুনরায় ব্যবসা-বাণিজ্য শুরু হয়। শ্রীনগর–মুজাফফারাবাদ বাস পরিষেবা এই পথে চলাচল করে।
তেত্রিনোট/চকান দা বাগ
এখানে ভারত এবং পাকিস্তান উভয় দেশেরই পতাকা উত্তোলন অনুষ্ঠান সম্পন্ন হয়। উভয় দিকের সেনাধ্যক্ষ এবং আধিকারিকরা সাধারণত এই কাজ করে থাকেন। ছোট বিষয়ের ক্ষেত্রে ব্রিগেডিয়ার স্তরেও এই প্রকার পতাকা উত্তোলন করা হয়ে থাকে। বৃহত্তর প্রসঙ্গের ক্ষেত্রে একটি সাধারণ পর্যায়ের পতাকা উত্তোলন হয়।
এর ভারতের দিকে ব্যাংক এবং ব্যবসায়িক অন্যান্য সুযোগ-সুবিধা দেওয়ার কেন্দ্র খোলার পরিকল্পনা রয়েছে।
চিলিয়ানা/তীতওয়াল
তীতওয়াল ক্রসিং নীলাম নদীর উপর দিয়ে ভারতের কুপওয়ারা সাথে পাকিস্তানের মুজাফফারাবাদকে যুক্ত করেছে। সাধারণত গ্রীষ্মকালে খোলা এই পারাপারের পথে মানুষ যাতায়াতের জন্য ব্যবহৃত হয় তথা ব্যবসা-বাণিজ্যের জন্য এই পথ বর্জিত।
অন্যান্য
এছাড়াও আরও দুটি পারাপার বিন্দু হলো হাজী পীর গিরিপথ এবং অপরটি তত্তাপাণি, তবে এই দুটিই বর্তমানে অকার্যকর৷
১৫তম আইফা পুরস্কার
১৫তম আইফা পুরস্কার, আনুষ্ঠানিকভাবে ১৫তম আন্তর্জাতিক ভারতীয় চলচ্চিত্র অ্যাকাডেমি পুরস্কার অনুষ্ঠান হিসেবে পরিচিত, আন্তর্জাতিক ভারতীয় চলচ্চিত্র অ্যাকাডেমি কর্তৃক প্রদত্ত বাৎসরিক পুরস্কার আয়োজন, যা ২০১৩ সালের সেরা হিন্দি চলচ্চিত্রগুলোকে সম্মানিত করে। এটি ২০১৪ সালের ২৩ থেকে ২৬ এপ্রিল অনুষ্ঠিত হয়। আনুষ্ঠানিক আয়োজন ২০১৪ সালের ২৬ এপ্রিল প্রথমবারের মতো মার্কিন যুক্তরাষ্ট্রের ফ্লোরিডার টাম্পার রেমন্ড জেমস স্টেডিয়ামে অনুষ্ঠিত হয়। অনুষ্ঠানটি ভারতে এবং আন্তর্জাতিকভাবে স্টার প্লাসে টানা দশম এবং শেষবারের মত টেলিভিশনে সম্প্রচারিত হয়। অনুষ্ঠানটি সঞ্চালনা করেন অভিনেতা শাহিদ কাপুর এবং ফারহান আখতার, তার যথাক্রমে তৃতীয় এবং দ্বিতীয়বার এই অনুষ্ঠান সঞ্চালনা করেন।
আইফা রকস, অন্যথায় আইফা মিউজিক এবং ফ্যাশন এক্সট্রাভাগানজা নামে পরিচিত ২০১৪ সালের ২৫শে এপ্রিল অনুষ্ঠিত হয়। এই অনুষ্ঠানে কারিগরি পুরস্কার প্রদান করেন অভিনেতা সাইফ আলি খান।
ভাগ মিলখা ভাগ সর্বাধিক ১৯টি মনোনয়ন লাভ করে, তারপরে গোলিয়োঁ কী রাসলীলা রাম-লীলা ও ইয়ে জওয়ানি হ্যায় দিওয়ানি ৮টি মনোনয়ন এবং আশিকি ২ ও কৃষ ৩ ৬টি মনোনয়ন লাভ করে।
দীপিকা পাড়ুকোন চেন্নাই এক্সপ্রেস, গোলিয়োঁ কী রাসলীলা রাম-লীলা এবং ইয়ে জওয়ানি হ্যায় দিওয়ানি-এ তার অভিনয়ের জন্য শ্রেষ্ঠ অভিনেত্রী বিভাগে তিনটি মনোনয়ন লাভ করেন এবং চেন্নাই এক্সপ্রেস-এর জন্য পুরস্কার অর্জন করেন।
সাইমন সাদিক
সাইমন সাদিক (জন্ম: ৩০ আগস্ট ১৯৮৫) একজন বাংলাদেশী চলচ্চিত্র অভিনেতা। ২০১২ সালে পরিচালক জাকির হোসেন রাজু পরিচালিত জ্বি হুজুর চলচ্চিত্রে অভিনয়ের মাধ্যমে বাংলাদেশী চলচ্চিত্রে তার আগমন ঘটে। এরপরের বছর জাকির হোসেন রাজু পরিচালিত পোড়ামন (২০১৩) চলচ্চিত্রে অভিনয় করে জনপ্রিয়তা লাভ করেন এবং বায়োস্কোপ বর্ষসেরা পুরস্কার লাভ করেন। ২০১৮ সালে তিনি মোস্তাফিজুর রহমান মানিক পরিচালিত জান্নাত চলচ্চিত্রে অভিনয়ে করে শ্রেষ্ঠ অভিনেতা হিসাবে জাতীয় চলচ্চিত্র পুরস্কার লাভ করেন।
সাইমন অভিনীত চলচ্চিত্রের মধ্যে রয়েছে জ্বি হুজুর (২০১২), পোড়ামন (২০১৩), এর বেশি ভালোবাসা যায় না (২০১৩), তুই শুধু আমার (২০১৪), তোমার কাছে ঋণী (২০১৪), স্বপ্ন ছোঁয়া (২০১৪), অ্যাকশন জেসমিন (২০১৫), ব্ল্যাক মানি (২০১৫), চুপি চুপি প্রেম (২০১৫), মাটির পরী (২০১৬), পুড়ে যায় মন (২০১৬), অজান্তে ভালোবাসা (২০১৬), চোখের দেখা (২০১৬), মায়াবিনী (২০১৭), তুই আমার (২০১৭), খাস জমিন (২০১৭), ১৬ আনা প্রেম (২০১৭), জান্নাত (২০১৮), মাতাল (২০১৮), জীবন থেকে পাওয়া (২০১৯), জল শ্যাওলা (২০২০), লাইভ (২০২২) ইত্যাদি।
বৈবাহিক জীবন
তিনি ৯ বছর প্রেমের পর ২০১৪ সালের ২৩ ডিসেম্বর বিয়ে করেন, তার স্ত্রীর নাম দীপা সাদিক। তাদের দু’সন্তান রয়েছে।
চলচ্চিত্র জীবন
সাইমন ২০১২ সালে পরিচালক জাকির হোসেন রাজুর জ্বী হুজুর চলচ্চিত্রে অভিনয়ের মাধ্যমে তার চলচ্চিত্র জীবন শুরু করেন। পরবর্তীতে তিনি ২০১৩ সালে পোড়ামন ছবিতে অভিনয় করে দর্শকের কাছে পরিচিতি পান। এর পরের বছর তিনি এর বেশি ভালবাসা যায় না চলচ্চিত্রে অভিনয় করেন। ২০১৪ সালে মুক্তি পায় রাজু চৌধুরী পরিচালিত তুই শুধু আমার, এবং শফিক হাসানের স্বপ্নছোঁয়া। পরের বছর অভিনয় করেন মোস্তাফিজুর রহমান মানিকের "ইটিশ পিটিশ প্রেম" চলচ্চিত্রে, কিন্তু সেন্সরবোর্ডের আপত্তি থাকায় নামটি পরিবর্তন করে চুপি চুপি প্রেম নামে মুক্তি দেওয়া হয়। ২০১৬ সালে মুক্তি পায় মাটির পরী, পুড়ে যায় মন এবং অজান্তে ভালোবাসা। অপূর্ব-রানা পরিচালিত পুড়ে যায় মন সায়মন-পরীমনি জুটির প্রথম মুক্তিপ্রাপ্ত চলচ্চিত্র। তারা প্রথম একসঙ্গে অভিনয় করেন রানা প্লাজার দুর্ঘটনা নিয়ে নির্মিত রানা প্লাজা চলচ্চিত্রে, কিন্তু অনেক দৃশ্য বাদ দিয়ে সেন্সরবোর্ডের অনুমতি পেলেও হাইকোর্টের নিষেদাজ্ঞার কারণে ছায়াছবিটি এখনো মুক্তি পায় নি। এছাড়া অভিনয় করছেন ও মুক্তির অপেক্ষায় আছে এ জে রানার তোমার জন্য পরাণ কান্দে, মিজানুর রহমান শামীমের ধ্বংস মানব, এফ আই মানিকের সারপ্রাইজ, শাহীন সুমনের প্রবাসী ডন ও মিয়া বিবি রাজি, পি এ কাজলের মায়াময় ও চোখের দেখা, মোস্তাফিজুর রহমান মানিকের প্রেম বলে কিছু নেই, এবং  দেবাশীষ বিশ্বাসের মন জ্বলে, চলচ্চিত্রে। এছাড়া আকাশ আচার্য পরিচালিত ভৌতিক চলচ্চিত্র মায়াবিনী-এ অভিনয় করছেন। ২০১৮ সালের ঈদুল আযহায় জান্নাত চলচ্চিত্রে তাকে মাহিয়া মাহীর বিপরীতে দেখা যায়।   "জান্নাত" চলচ্চিত্রে  অনবদ্য অভিনয়ের জন্য ২০১৮  সালে শ্রেষ্ট অভিনেতা ক্যাটাগরিতে জাতীয় চলচ্চিত্র পুরস্কার লাভ করেন।
হুতোম প্যাঁচার নকশা
থাম্ব|হুতোম প্যাঁচার নক্‌শা হুতোম প্যাঁচার নকশা কালীপ্রসন্ন সিংহ রচিত আধুনিক বাংলা সাহিত্যের গোড়াপত্তনকালীন পর্যায়ে রচিত একটি গদ্য উপাখ্যান, যা তিনি "হুতোম প্যাঁচা" ছদ্মনামে লিখেছেন। এটি মূলত ব্যঙ্গ-বিদ্রূপাত্মক সামাজিক নকশা জাতীয় রচনা। ১৮৬১ সালে "চড়ক" শিরোনামে একটি নকশায় এটি প্রকাশিত হয়, পরবর্তীতে ১৮৬৩ সালে প্রথম ভাগ এবং ১৮৬৪ সালে দ্বিতীয় ভাগ প্রকাশিত হয়।
নকশার বিষয়বস্তু
এতে কলকাতার হঠাৎ ফেঁপে ওঠা ঐশ্বর্য-ভারাক্রান্ত নব্য সমাজ এবং তার প্রায় সব ধরনের মানুষের চরিত্র অঙ্কিত হয়েছে। গ্রন্থে যাদের ব্যঙ্গ করা হয়েছে তারা সবাই লেখকের স্বশ্রেণীর ও তৎকালীন সমাজের অসাধারণ পরিচিত মানুষজন। তারা তিন ভাগে বিভক্ত সাহেবি ওল্ড অর্থাৎ ইংরেজি শিক্ষিত সাহেবি চালচলনের অন্ধ অনুকরণকারী; ইংরেজি শিক্ষিত নব্যপন্থী, যারা অনুকরণকারী নয় এবং ইংরেজি না-জানা গোঁড়া হিন্দু। এরা সকলেই কমবেশি জাল-জুয়াচুরি ফন্দি-ফিকির করে প্রচুর অর্থ উপার্জন করে। নকশায় ব্যক্তিগত আক্রমণ থাকলেও শ্লীলতার মাত্রা অতিক্রম করেনি। গ্রন্থে উল্লিখিত যেসব চরিত্র নিন্দা করার মতো নয়, লেখক তাদেরকে সঙ সাজিয়ে উপস্থাপিত করেছেন। নকশা বুঝতে হলে নকশার চরিত্রদের আসল পরিচয় জানা দরকার, সেসঙ্গে বোঝা প্রয়োজন সেকালের অনুষ্ঠান, প্রথা, স্থাননাম এবং অপ্রচলিত অজস্র শব্দের অর্থ।
প্রথম ভাগে বিকাশমান কলকাতা শহরের চড়কপার্বণ, বারোয়ারি পূজো, ছেলেধরা, ক্রিশ্চানি হুজুক, মিউটিনি, মড়াফেরা, সাতপেয়ে গরু, দরিয়াই ঘোড়া, লখনৌয়ের বাদশা, ছুঁচোর ছেলে বুঁচো, জাস্টিস ওয়েলস, টেকচাঁদের পিসী, বুজরুকি, হঠাৎ অবতার ইত্যাদি; দ্বিতীয় ভাগ রথ, দুর্গোৎসব, রামলীলা, রেলওয়ে। সমকালের বাস্তব জীবন যেমন, তেমনি জীবনসংলগ্ন ভাষাভঙ্গির জন্য গ্রন্থখানি ঐতিহাসিক গুরুত্ব বহন করে। এর প্রধান চরিত্র দানুবানু।
দ্বিতীয় ভাগ
সমালোচনা
উনিশ শতকের কলকাতা কেন্দ্রিক আধুনিক বাঙ্গালী সমাজের অনেক অনেক বাস্তব চরিত্র ছদ্মাবরণে স্থান লাভ করেছে। উপরন্তু তৎকালীন কলকাতার সংস্কৃতি, প্রথা, আচার-অনুষ্ঠান, যানবাহন, অলঙ্কার, পল্লি নাম-এর বিস্তৃত বর্ণনা আছে এই রচনায়। উনিশ শতকের কলকাতা জায়মান নাগরিক জীবনের বৃত্তান্ত এ রচনার মুখ্য বিষয়। কালীপ্রসন্ন সিংহের ভাষাভঙ্গী ও রসবোধ এই রচনাটিকে আকর্ষণীয় করে তুলেছে। এই নকশা আজো সমানভাবে সমাদৃত। নতুন শহর কলকাতার উনিশ শতকের বাঙালি সমাজের ছবি এ নকশায় অংকিত হয়েছে তা তুলনাহীন। উনিশ শতক, সেই শতকের শহর কলকাতা ও সেই কলকাতার বাঙালি,  কোথায় না নকশা লেখনীর বিষয় খুঁজে নিয়েছিলেন হুতোম। সেই সার্চ-ই হুতোমের নকশার গুণ। সেই সময়ের শহরের মানুষের মুখের ভাষা ও জীবন চর্চাকে এমন জীবন্ত ভাবে আর কেউ ফুটিয়ে তুলতে পারেন নি। ছদ্মনামে আড়ালে বাস্তব অনেক চরিত্রকে এমন কিছু গুণ দিয়ে চিত্রায়িত করা হয়েছে পাঠক সহজেই চিহ্নিত করতে সক্ষম। সেই সঙ্গে  ঐতিহাসিক প্রেক্ষাপট যেমন নীল বিদ্রোহ, সিপাই বিদ্রোহ বা ওয়াজিদ আলী শাহ্‌-এর আগমন বিষয়কে আরও সরস করে তুলেছে। এই বাস্তব যোগ নকশাটিকে ‍দিয়েছেে ঐতিহাসিক গুরুত্ব।
“হুতোম প্যাঁচার নকশা” প্রকাশের পর কলকাতায় ঢিঢি পড়ে গিয়েছিল ছদ্মনামের আড়ালের মানুষগুলোর পরিচয় অস্পষ্ট ছিল না। গোপনও থাকে নি। তাই প্রথম খণ্ড প্রকাশ হওয়ার সঙ্গে সঙ্গে কলকাতার ‘ফুলবাবুরা’ রে রে করে উঠেছিলেন। নকশার লেখক কাউকে যে ছেড়ে কথা বলেননি। এমনকি নিজেকেও ছাড় দেন নি। “হুতোম প্যাঁচার নকশা” প্রকাশের পর কালীপ্রসন্ন সিংহের বহু মানুষের শত্রুতে পরিণত হয়েছিলেন।
নকশার প্রথম খণ্ডের ভূমিকায় তিনি লিখেছিলেন, ‘‘সত্য বটে অনেকে নকশাখানিতে আপনারে আপনি দেখতে পেলেও পেতে পারেন, কিন্তু বাস্তবিক সেটি যে তিনি নন তা বলাই বাহুল্য, তবে কেবল এইমাত্র বলতে পারি যে আমি কারেও লক্ষ্য করি নাই অথচ সকলেরেই লক্ষ্য করিচি। এমনকী স্বয়ংও নকশার মধ্যে থাকিতে ভুলি নাই।’’ দ্বিতীয় খণ্ডের ভূমিকায় তিনি লিখেছিলেন, ‘‘তবে বলতে পারেন ক্যানই বা কলকেতার কতিপয় বাবু হুতোমের লক্ষ্যান্তবর্ত্তী হলেন, কি দোষে বাগাম্বর বাবুরে প্যালানাথকে পদ্মলোচনকে মজলিসে আনা হলো, ক্যানই বা ছুঁচো শীল, প্যাঁচা মল্লিকের নাম কল্লে, কোন দোষে অঞ্জনারঞ্জন বাহদুর ও বর্ধমানের হুজুর আলী আর পাঁচটা রাজা রাজড়া থাকতে আসোরে এলেন?’’
“হুতোম প্যাঁচার নকশা” প্রকাশের পর অনেকেই কালীপ্রসন্ন সিংহের ওপর ঝাঁপিয়ে পড়েছিলেন। ভোলানাথ মুখোপাধ্যায় ‘আপনার মুখ আপুনি দেখ’ শিরোনামের বই প্রকাশ করে এক চোট প্রতিশোধ নিয়েছিলেন। প্যারীচাঁদ মিত্রের পুত্র চুনীলাল মিত্রও কালীপ্রসন্ন সিংহের ওপর ক্রোধান্বিত ছিলেন। এবার সুযোগ পেয়ে তিনি প্রকাশ করলেন “কলিকাতার নুকোচুরি” নামের একটি পুস্তিকা যাতে কালীপ্রসন্ন সিংহকে চূড়ান্ত করা হয়েছিল। চুনীলাল মিত্র লিখেছিলেন, ‘‘হুতোম নিজে বজ্জাত হয়ে অন্যের খুঁত ধরছেন। হুতোম জীবনে যা করেছেন সবই খারাপ কাজ। ভালর মধ্যে শুধু ওই মহাভারত।’’ এ গ্রন্থে এক স্থানে লেখা এরকম, “কিছুদিন পরেই বয়েস প্রাপ্ত হোলো। বাপের বিষয় পেতে আর ধুমধামের পরিসীমা ছিল না। যখন যা মনে আসে তাই করেন। কখন হোটেলের খানা আনিয়ে আমোদ আহ্লাদ কচ্চেন, কখন তেলেভাজা ফুলরি বেগ্‌নির সহ রকমারি নিয়ে ইয়ারকি দিচ্চেন। আজ স্যাম্‌পেন ঢালোয়া -- কাল ব্রাণ্ডির মোচ্ছব -- পরশু পাঁচ রকম মদ দিয়ে পঞ্চ্‌ কচ্চেন। বাঁদি নেসা না হলে কখন বা মদের সঙ্গে, লডেনম্‌, ও মরফিয়া মিশাচ্চেন। পাঁচ ইয়ারির দল হলেই পাঁচ রকম লোক এসে যোটে। কোথাও ভটচাজ্জির টিকি কেটে সন্দেশের সঙ্গে ফ্যান্সি বিষকুট দিয়ে খাওয়াচ্চেন। কোথায় কাহাকে ডাবের জলে এমিটিক দিয়ে খাওয়াচ্চেন। কোথায় কেহ নেশায় অচেতন হয়ে পোড়ে আছে। কোথায় কেহ হাত পা আছড়াচ্চে, কোথাও কেহ গড়াগড়ি দিচ্চে, কোথাও কেহ বমি কোচ্চে, কোথাও কেহ দুটো হাত তুলে ইংরাজী লেকচার দিচ্চে, কোথাও কেহ বাঙ্গালায় বক্তৃতা কোচ্চে।”
রাজ্যশ্রী কুমারী
তিনি মহারাজা গঙ্গা সিংজি ট্রাষ্টের চেয়ারপারসন এবং লালগড় প্যালেসের মালিক। রাজ্যশ্রী অনেক দাতব্য ট্রাস্ট পরিচালনা করেন এবং বিকানিরে থাকেন। অল্প বয়সেই তার বিয়ে হয়েছিল। ও পরে বিবাহবিচ্ছেদ হয়েছিল। তার দুই সন্তান রয়েছে।
বিসমিল্লাহ খান (দ্ব্যর্থতা নিরসন)
বিসমিল্লাহ খান হিসেবে আরো নির্দেশ করতে পারে-
মোহন কুমার
মোহন কুমার (জন্ম ১৯৬৩), যিনি সায়ানাইড মোহন নামেও পরিচিত, হল একজন ধারাবাহিক খুনি, যে বিবাহপ্রত্যাশী নারীদের হত্যা করত। সে ২০ জন নারীকে হত্যার দায়ে অভিযুক্ত।
অপরাধ জীবন
সে ১৯৮০ সাল থেকে ২০০৩ সাল পর্যন্ত প্রাথমিক বিদ্যালয়ে শারীরিক শিক্ষার শিক্ষক হিসেবে কর্মরত ছিল। সে যৌতুক প্রদানে অক্ষম ও বিবাহপ্রত্যাশী নারীদের প্রলুব্ধ করত। সে যৌনমিলনের পর তাদেরকে সায়ানাইড পিল দিত এবংং তাদের কাছে এটাকে গর্ভনিরোধক পিল বলে অভিহিত করত। তাদের মৃত্যুর পর সে তাদের গহনাপত্র লুট করত।
তার বিরুদ্ধে ২০ টি খুনের অভিযোগ আনা হয়েছিল আদালতে।
২০১৩ সালের ডিসেম্বরে বিচার শেষে তাকে মৃত্যুদণ্ড প্রদান করা হয়। খুন ছাড়াও তার বিরুদ্ধে ব্যাংক ঋণ পরিশোধ না করার ও জালিয়াতির অভিযোগ আছে।
ঈষৎলোনা পানি
thumb|জলের লবণাক্ততার উদাহরণ (পিপিটি)
ঈষৎলোনা পানি হলো এমন ধরনের জল যার লবণাক্ততার পরিমাণ স্বাদু জলের চেয়ে বেশি কিন্তু সমুদ্রের জলের চেয়ে কম। এই জল প্রধানত সমুদ্রের সাথে নদী যেখানে মিলিত হয়েছে অর্থাৎ নদীর মোহনা বা তার নিম্নাংশে, বা জীবাশ্ম ভূগর্ভস্থ সিক্ত শিলাস্তরে দেখা যায়। শব্দটি মধ্য ওলন্দাজ মূলশব্দ "ব্রেক" থেকে এসেছে। নির্দিষ্ট মনুষ্যোচিত কার্যকলাপ বিশেষ করে সিভিল ইঞ্জিনিয়ারিং প্রকল্প যেমন পরিখা এবং উপকূলীয় জলাভূমি প্লাবীত করে স্বাদু জলের চিংড়ি চাষের জন্য ঈষৎলোনা পানির জলাশয় তৈরি করা হয়। লবণাক্ততার নতিমাত্রা নিয়ন্ত্রণ প্রক্রিয়ার প্রাথমিক বর্জ্য হিসেবেও ঈষৎলোনা পানি পাওয়া যায়। কারণ ঈষৎলোনা পানি বেশিরভাগ স্থলজ উদ্ভিদের প্রজাতির বিকাশের প্রতিকূল, উপযুক্ত ব্যবস্থাপনা ছাড়া এটি পরিবেশের ক্ষতি করে (আরও দেখুন চিংড়ি চাষ)।
প্রযুক্তিগতভাবে লোনা জলে প্রতি লিটারে ০.৫ থেকে ৩০ গ্রাম লবণ থাকে - এটিকে প্রায়শই প্রতি হাজারে ০.৫ থেকে ৩০ ভাগ (‰) হিসাবে প্রকাশ করা হয়, যার আপেক্ষিক গুরুত্ব ১.০০০৪ থেকে ১.০২২৬ এর মধ্যে হয়ে থাকে। সুতরাং, ঈষৎলোনা বিভিন্ন লবণাক্ততা ব্যবস্থাকে অন্তর্ভুক্ত করে এবং একে সংজ্ঞায়িত শর্ত হিসাবে বিবেচনা করা হয় না। এটি অনেকগুলি ঈষৎলোনা পানির পৃষ্ঠের বৈশিষ্ট্য যা তাদের লবণাক্ততা স্থান বা সময়ের সাথে যথেষ্ট পরিবর্তিত হতে পারে।
মোহনা
মিঠা জল যখন সমুদ্রের জলের সাথে মিলিত হয় তখন সাধারণত ঈষৎলোনা পানির অবস্থা তৈরি হয়। বস্তুতপক্ষে বিশ্বব্যাপী সর্বাধিক বিস্তৃত ঈষৎলোনা পানির এলাকা হলো মোহনা, যেখানে একটি নদী সমুদ্রের সাথে মিলিত হয়।